Genaröö wiad da Spruch ois Ausdruck vom Weana Schmäh gseng, wiar a aa in de Feansee-Serian Kottan ermittelt oda Ein echter Wiener geht nicht unter kuitiviat wiad. Auf dar aan Seitn druckt a in Zuan aus, dea wos duach des Vabrechn aufkummt. Duach di Aunwendung vom Weanarischn schofft ar aa a Gfüh vom Zsaummanhoit  vo da Weanastod. Auf dar aundan Seitn reduziad a in Vabrecha auf a klaans, unwichtigs Wiaschtl, des wos a in Wiaklichkeid is.